VDSS Sklep Pdp 214/2021
Sodna praksa Višjega delovnega in socialnega sodišča, 2021-09-14

Oddelek za individualne in kolektivne delovne spore

mag. Aleksandra Hočevar Vinski (preds.), Silva Donko (poroč.), Helena Papež

Tožena stranka v pritožbi utemeljeno uveljavlja, da ji sodišče prve stopnje ni priznalo stroškov pritožbe zoper sklep Pd 66/2017 z dne 30. 6. 2020, ki v skladu z določili OT znašajo 200 točk, oziroma z materialnimi stroški in DDV 149,33 EUR. Zato je pritožbeno sodišče pritožbi v tem delu ugodilo in izpodbijani sklep delno spremenilo tako, da je znesek 6.044,56 EUR zvišalo na 6.193,89 EUR s pripadki (3. točka 365. člena ZPP).

I. Pritožbi se delno ugodi in se izpodbijani sklep delno spremeni tako, da se znesek 6.044,56 EUR zviša na 6.193,89 EUR, z zakonskimi zamudnimi obrestmi od poteka paricijskega roka 15 dni do plačila.

II. V preostalem delu se pritožba zavrne in se potrdi nespremenjeni del sklepa.

III. Tožnik je dolžan toženi stranki v roku 15 dni povrniti stroške pritožbe v znesku 93,33 EUR, v primeru zamude z zakonskimi zamudnimi obrestmi od prvega dne po izteku izpolnitvenega roka do plačila.

1. Sodišče prve stopnje je z izpodbijanim sklepom odločilo, da je tožnik dolžan toženi stranki v roku 15 dni povrniti stroške postopka v znesku 6.044,56 EUR, v primeru zamude z zakonskimi zamudnimi obrestmi od prvega dne po izteku izpolnitvenega roka do plačila.

2. Zoper sklep se pritožuje tožena stranka zaradi vseh pritožbenih razlogov iz prvega odstavka 338. člena ZPP. Predlaga razveljavitev izpodbijanega sklepa in vrnitev zadeve sodišču prve stopnje v novo odločanje, oziroma njegovo spremembo, tako da ji mora tožnik poleg prisojenih stroškov povrniti še stroške pritožbe zoper sklep o zavrnitvi predloga za izdajo dopolnilne sodbe in stroške odgovora na pritožbo. Uveljavlja, da je upravičena do povračila stroškov pritožbe, ki ji je pritožbeno sodišče s sklepom Pdp 449/2020 z dne 27. 1. 2021 v celoti ugodilo. Sodišče prve stopnje neutemeljeno ni odločilo o priglašenih stroških odgovora na pritožbo tožnika (pravilno: druge tožene stranke

) zoper vmesno sodbo Pd 66/2017 z dne 18. 2. 2020. Priglaša stroške pritožbe.

4. Pritožbeno sodišče je izpodbijani sklep preizkusilo v mejah razlogov, navedenih v pritožbi. V skladu z določbo drugega odstavka 350. člena Zakona o pravdnem postopku (ZPP; Ur. l. RS, št. 26/99 in nasl.) v zvezi s 366. členom ZPP je po uradni dolžnosti pazilo na bistvene kršitve določb pravdnega postopka, naštete v navedeni določbi, in na pravilno uporabo materialnega prava. Ugotovilo je, da sodišče prve stopnje ni storilo bistvenih kršitev določb pravdnega postopka, na katere pritožbeno sodišče pazi po uradni dolžnosti. Glede vseh za odločitev bistvenih dejstev je pravilno in popolno ugotovilo dejansko stanje, vendar je sprejeta odločitev delno materialnopravno zmotna.

5. Sodišče prve stopnje je z izpodbijanim sklepom odločilo o stroških postopka, v katerem je bil tožnikov tožbeni zahtevek za plačilo odškodnine zaradi nesreče pri delu zoper toženo stranko z izdajo vmesne sodbe Pd 66/2017 z dne 18. 2. 2020 (v zvezi s sodbo pritožbenega sodišča Pdp 449/2020 z dne 27. 1. 2021) pravnomočno zavrnjen.

6. Tožena stranka v pritožbi utemeljeno uveljavlja, da ji sodišče prve stopnje ni priznalo stroškov pritožbe zoper sklep Pd 66/2017 z dne 30. 6. 2020, ki v skladu z določili Odvetniške tarife (OT; Ur. l. RS, št. 2/15 in 28/18) znašajo 200 točk, oziroma z materialnimi stroški in DDV 149,33 EUR. Zato je pritožbeno sodišče pritožbi v tem delu ugodilo in izpodbijani sklep delno spremenilo tako, da je znesek 6.044,56 EUR zvišalo na 6.193,89 EUR s pripadki (3. točka 365. člena ZPP).

7. Neutemeljeno pa je pritožbeno uveljavljanje, da bi sodišče toženi stranki moralo priznati stroške odgovora na pritožbo druge tožene stranke zoper sodbo Pd 66/2017 z dne 31. 7. 2020, ker to niso njeni stroški postopka. Zato pritožbeno sodišče v tej smeri v izpodbijani sklep ni posegalo, ampak je pritožbo v tem delu zavrnilo in potrdilo nespremenjeni del sklepa (2. točka 365. člena ZPP).

8. Odločitev o stroških pritožbenega postopka temelji na določbi 165. člena ZPP. Ker je tožena stranka s pritožbo delno uspela, ji je tožnik na podlagi drugega odstavka 154. člena ZPP dolžan povrniti stroške pritožbe skladno s pritožbenim uspehom. Tožena stranka je v pritožbi utemeljeno priglasila 250 točk za pritožbo, kar z materialnimi stroški in DDV znaša 186,66 EUR, v 50 % pa 93,33 EUR.

Tožena stranka kot prva tožena stranka v sporu Pd 66/2017 na pritožbo tožnika ni odgovorila.

Zakon o pravdnem postopku (1999) - ZPP  - člen 154, 154/2, 165, 365, 365-2, 365-3.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.